cyanic-selkie/wikianc huggingface dataset:
Blue Yodel
Rodgers' yodel
When members of Kenya's Kipsigi tribe first encountered the blue yodels in the 1940s, they attributed Rodgers' voice to a half-man, half-antelope spirit they dubbed "Chemirocha". Songs dedicated to Chemirocha came to be incorporated into their culture; one recording, recorded by ethnomusicologist Hugh Tracey, is available here.
Blue yodel discography
Jimmie Rodgers’s first blue yodel, “Blue Yodel No. 1 (T for Texas) ”, was recorded on November 30, 1927 in the Trinity Baptist Church at Camden, New Jersey. When the song was released in February 1928 it became "a national phenomenon and generated an excitement and record-buying frenzy that no-one could have predicted." -->
See also
-->
Troy
Troy er eit britisk masseeiningssystem for mynt og edelmetall. Det har symbolet tr. Det vart innført i 1527 med pound troy (lb tr) som normaleining for masse, og vart i 1878 erstatta av pound averdupois (lb, tidl. lb av) som normaleining, men vart enno brukt fram til 1991.
Frå 1963 var ounce troy (oz tr) (480 gr eller 31,1035 gram) og pennyweight (dwt) (24 gr = 1,55517 g) dei einaste einingane i troy-systemet som var tillate brukt.
Herøyna
Herøyna er ei øy på nordsida av Fensfjorden, vest i Masfjorden kommune i Vestland, nord for Raunøyna og vest for Holsøya. Øya er veglaus. Ved folketeljinga i 1900 budde det seks personar her. Øya vart kopla til straumnettet via sjøkabel i 1961. Sidan 1987 har den vestlege delen av øya vore verna som Herøy naturreservat, for å sikra sjøfugl i området.
Celestsylfe
Celestsylfe (Aglaiocercus coelestis) er ein kolibriart i stammen Lesbiini av underfamilien Lesbiinae. Han lever i og ved fuktig tåkeskog, relativt lågt på grensa mellom subtropisk og temperert skog i eit belte langs Andesfjella i Colombia og Ecuador. Celestsylfe er ein av tre sylfar og har to underartar, A. c. coelestis og A. c. aethereus. Sistnemnde underart lever isolert eit avgrensa område i sørvestlege Ecuador.
Eblen Hills
Eblen Hills er ei gruppe stupbratt åsar, med ei høgd opp mot 1640 moh like nord for munningen av Coloradobreen der denne møter vestsida av Reedybreen. Dei vart kartlagde av US Geological Survey frå landmålingar og frå flyfoto tekne av U.S. Navy, 1960–64, og namngjevne av Advisory Committee on Antarctic Names etter James C. Eblen, ein flymaskinist ved McMurdo-basen vinteren 1959 og som deltok på fleire ekspedisjonar under U.S. Navy Deep Freeze.
Celestsylfe
Artsepitetet coelestis i det vitskapelege namnet er frå latinsk 'coelestis' eller 'caelestis': «himmelsk, strålande». 'Celest' i det norske artsnamnet har same opphav, gjennom fransk 'céleste', «himmelsk».
Utbreiing og habitat
Celestsylfen lever langs stillehavsskråninga av vestlege Andes-fjellkjeda i Colombia, inn i nordlege og sentrale Ecuador, på begge sider av Andes. Underarten A. c. aethereus finst i Andes-stillehavsskråninga i det sørvestlege Ecuador mellom El Oro og Loja-provinsane. Arten lever i tåkeskog og halvopne landskap som overgangen frå skog til grassletter og grasmark med tre og buskar. Han er mest talrik ved omtrent 1 000 moh., men høgdområdet spenner mellom 300 m og 2 100 moh.
Jalazone
Jalazone (arabisk مخيّم الجلزون ) er ein palestinsk flyktningleir i Ramallah og al-Bireh guvernement, 7 km nord for Ramallah og like ved landsbyen Jifna i nord, Deir Dibwan i aust, Bir Zeit i vest og den israelske busetjinga Beit El i søraust. I følgje Palestinsk statistisk sentralbyrå (PCBS) hadde Jalazone eit folketal på kring 8 700 innbyggjarar i 2006.
Historie
Jalazone vart grunnlagd i 1949 på 253 mål land, som følgje av palestinsk utvandring etter den arabisk-israelske krigen i 1948. Som alle offisielle flyktningleirar på Vestbreidda, leigde SNs hjelpeorganisasjon (UNRWA) landet frå Jordan. Det meste av området var statseigd før kjøpet, medan resten høyrte til forskjellige landsbyar i nærleiken. Etter Osloavtalen mellom Den palestinske sjølvstyresmakta (PNA) og Israel, vart styret av Jalazone overført til PNA medan Israel framleis hadde tryggleiksansvaret. UNRWA yter òg tenester i leiren.
Celestsylfe
Åtferd
Celestsylfe er vanlegvis ein standfugl, men gjer nokre sesongmessige høgderørsler for å følgje blomstringshendingar. I det sørvestlege Colombia er han dominerande i den tørre årstida frå januar til april, men blir erstatta i stor grad av andessylfen i den våte årstida.
Dietten til celestsylfen er nektar og små insekt. Han søkjer for det meste nær bakken, men stig òg opp til trekronehøgd. Han vitjar blomstrande plantar i ei fast sirkulær rute, hannane kan nokre gonger også forsvare spesifikke beiteområde. Vanlegvis klamrar dei seg til blomstrane med klørne når dei tar nektar, sjølv om dei òg kan stille ved blomstrane for å suge nektar. Det førekjem at dei punkterer kronblada for å ta nektar, nektartjuveri. Han fangar insekt ved å jakte frå ei grein eller ved å plukke frå vegetasjon.
Hekkesesongen for celestsylfe spenner frå oktober til februar. Begge kjønn byggjer reiret, eit overbygd reir av mose og edderkoppnett med ein sideinngang plassert i ein mose- eller epifytterklump. Reiret blir brukt til overnatting utanom hekkesesongen. Hoa rugar dei to kvite egga i 15 til 17 dagar; ungane flyg ut frå reiret 26 til 30 dagar etter klekking.
Songen til celestsylfe er «ein kontinuerleg serie med korte tonar, 'psit..psit..psit..'.» Ropa har fleire variantar av skarpe og høglydte lydar.
Status
Verdas naturvernunion, IUCN, har vurdert celestsylfen til å vere livskraftig (LC) jamvel om utbreiingsområdet er avgrensa, og sjølv om bestandsstorleiken ikkje er kjend, blir han trudd å ha stabil populasjon. Han er vanleg i tåkeskog, finst i fleire verna område, og tilpassar seg menneskeskapte habitat så lenge det også finst skogsområde.
Geir Einang
Geir Einang er ein norsk tidlegare skiskyttar frå Vestre Slidre, fødd i Øvre Årdal. Han vann to bronsemedaljar for Noreg i stafett, høvesvis i 1989 og 1991, og vart norsk meister på 10 km i 1988.
Feyerharm Knoll
Feyerharm Knoll er ein isdekt knaust ved den nedre austsida av Mount Sidley i Executive Committee Range i Marie Byrd Land i Antarktis. Han vart kartlagd av US Geological Survey i løpet av gruppa som kryssa Executive Committee Range i 1959, og vart namngjeven av Advisory Committee on Antarctic Names etter William R. Feyerharm, ein meteorolog ved Byrd-stasjonen, 1960.
Fylkesveg 454 i Akershus
Fylkesveg 454 i Akershus går mellom Dal og Nygard i Ullensaker kommune.
Hans Martin Sutermeister
Hans Martin Sutermeister var ein sveitsisk lege og forfattar som er mest kjend for Zwischen zwei Welten (1942) og Summa Iniuria (1976).
Livsskildring
Sutermeister vart fødd i Schlossrued, men voks opp i Binningen. I 1942 vart Sutermeister uteksaminert som lege (Universitetet i Basel). Etter dette forfatta Sutermeister ei rekkje neopositivist artiklar. Dei fleste handla om psykosomatisk medisin. I tida mellom 1945 og 1955 funderte Sutermeister først og fremst på problemet med musikkpsykologi og medisinhistorie Schiller als Arzt (1955).
Chantreybukta
Chantreybukta (Chantrey Inlet, Tariunnuaq) er ei bukt ved kysten av Polhavet i Canada. Ho markerer eit søraustleg «hjørne» der den vanlegvis aust–vestgåande kystlinja svinger skarpt mot nord. Vest for bukta ligg Adelaidehalvøya, og i aust ligg fastlandet. Qikiqtaq (King William Island) gjev ly i nordvest. I vest skil Simpsonsundet Qikiqtaq frå Adelaidehalvøya. Ved munningen av bukta ligg Point Ogle i vest og Cape Britannia i aust. Vest for Point Ogle ligg Barrow Bay, Starvation Cove og Point Richardson. Back-elva renn inn frå sør. Nær munningen ligg det ein vêrstasjon ved Hayes-elva. Montrealøya, som er 160 km lang og 80 km vid, ligg i bukta.
Historisk heldt inuittgruppa utkuhiksalingmiut ('folk frå staden der det er kleberstein') til i Chantrey Inlet. Desse levde nomadisk i snøhus (igloar) om vinteren og i telt om sommar. Føda deira var hovudsaklege røye (kanadarøye og røye), sik og rein (karibu). I 1834 drog George Back langs Backelva til munningen og utforska Chantreybukta. I 1839 nådde Peter Warren Dease og Thomas Simpson bukta ved å segla langs kysten frå vest. I dag kan sportsfiskarar koma til Chantreybukta med chartra småfly.
Storbyområdet Torino
Storbyområdet Torino (italiensk Città Metropolitana di Torino) er eit av fjorten storbyområde i Italia og ligg i regionen Piemonte. Området blei vedteke oppretta 8. april 2014, og blei verksamt frå 1. januar 2015. Det erstatta då den tidlegare provinsen Torino-provinsen. Torino er den største kommunen og administrasjonssenter i storbyområdet.
Storbyområdet Torino har 2 269 902 innbygjarar (2018) og omfattar 315 kommunar.
Storbyområdet går frå Alpane og den franske grensa i vest, med grense til Valle d'Aosta i nord og provinsen Cuneo i sør. Gjennom landsdelen renn elva Po.
Nordkjosbotn videregående skole / Gárgána joatkkaskuvla
Nordkjosbotn videregående skole / Gárgána joatkkaskuvla er ein vidaregåande skole i Nordkjosbotn i Balsfjord kommune i Troms og Finnmark. Troms og Finnmark fylkeskommune står som drivar og eigar av skolen. Skolen har hovudsakleg elevar frå Balsfjord, Storfjord og Lyngen, men også elevar frå både Finnmark og Nordland, spesielt gjeld dette VG2 og VG3 automatisering.
Skolen blei starta opp i 1983 med mekaniske fag. Heile skolen stod klar til bruk hausten 1985, og hadde da følgjande studieretningar:
Shuqba
Shuqba (arabisk شقبة ) er ein palestinsk by i Ramallah og al-Bireh guvernement, 18 kilometer nordvest for byen Ramallah i Palestina. Han grensar i sørvest til landsbyen Qibya, i søraust til Shabatin, i nordaust til Deir Abu Mish'al og i nord til den israelske busetjinga Ofarim.
Nordkjosbotn videregående skole / Gárgána joatkkaskuvla
Fagtilbod
I tillegg har skolen tilrettelagt undervisning for funksjonshemma elevar.
Skolen har i dag eit lite hybelhus like i nærleiken for elevar som bur langt unna skolen.
Skolens hovudmål
Nordkjosbotn videregående skole ønsker å vere ein ressurs for vidaregåande opplæring i kommunane Balsfjord, Storfjord og Lyngen. Skolen sitt mål er gode faglege resultat og høg kvalitet på alt arbeid. For å oppnå dette satsar vi på ansvarsavklaring, samarbeid, trivsel og tryggleik.
Konya
Historie
Konya er ein by frå antikken. Det nye testamentet bevitner at han vart vitja av apostelen Paulus. Han vert òg rekna som fødestaden til den heilage Tekla.
Frå 1097 til 1243 var den hovudstaden for dei seldsjukkiske tyrkiske sultanane av Rüm, men det kom mellombels under krossfararane Godfred av Bouillon (august 1097) og Fredrik Barbarossa (18. mai 1190).
Konya nådde høgdepunktet i velde og rikdom mellom 1205 og 1239 då sultanane kontrollerte heile Anatolia, Armenia, delar av Midtausten omfram Krim. I 1219 vart byen fylt av flyktningar frå Khwarezmideriket i Persia. Dei flykta unna mongolane som hadde nedkjempa shahen av Khwarezmid, Muhammad II. I 1243 vart òg Konya erobra av mongolane. Byen vart hovudstad for ein tyrkisk marionettstat under den mongolske krigsherre Möngke Khan.
Etter sultanatet Rüm fall var Konya eit emirat frå 1307 til 1322, då byen vart erobra av karamanidane. I 1420 vart Karamanid erobra av Det osmanske riket og i 1453 vart Konya provinshovudstad for den osmanske provinsen Karamanid.
Både Saladin og den ottomanske sultan Selim II bygde moskéar i Konya.
Klima
Konya har eit kontinentalklima med kalde, snørike vintrar og varme, tørre somrar. Det kjem mest regn på våren og hausten. Under Köppen si klimaklassifisering har byen eit halvtørt klima (Köppen BSk). Sommartemperaturen er kring 30 ºC. Varmerekorden i Konya er 40,6 ºC og 30. juli 2000. Om vinteren er temperaturen kring -4 ºC. Kulderekorden i byen er -25,8 ºC den 25. januar 1989.
Det marokkanske kvinnelandslaget i fotball
Marokko sitt kvinnelandslag i fotball er det kvinnelege landslaget i fotball for Marokko. Det representerer landet i internasjonale fotballturneringar, og vert regulert av Fédération Royale marocaine de football. Landslaget spelte sin fyrste internasjonale kamp i 1998 og deltok i sin fyrste store meisterskap i 1998.
Resultat i internasjonale meisterskap
''Resultata som er vist under er berre turneringar der Marokko har delteke. Turneringar dei ikkje har tatt del i er ikkje førte opp.''
Tidseining
Tidseeining syner til kor lenge to hendingar varer eller tidslengda mellom dei, og blir nytta til å måle tid. SI-eininga for tid er sekund.
Det kamerunske kvinnelandslaget i fotball
Kamerun sitt kvinnelandslag i fotball er det kvinnelege landslaget i fotball for Kamerun. Det representerer landet i internasjonale fotballturneringar, og vert regulert av Fédération Camerounaise de Football. Landslaget spelte sin fyrste internasjonale kamp i 1991 og deltok i sin fyrste store meisterskap i 1991.
Tidseining
Sekund
Eitt sekund er definert som 9 192 631 770 svingingar av eit foton frå isotopen cesium 133.
Det kamerunske kvinnelandslaget i fotball
Resultat i internasjonale meisterskap
''Resultata som er vist under er berre turneringar der Kamerun har delteke. Turneringar dei ikkje har tatt del i er ikkje førte opp.''
Tidseining
Døgn
Eit døgn var tidlegare knytt til to påfølgjande nedre kulminasjonar for sola, men er no definert som 24 timar, 1440 minutt eller 86 400 sekund, og er dermed knytt til SI-systemet sjølv om døgnet i seg sjølv ikkje er ei SI-eining.
Mario Götze
Mario Götze er ein tysk fotballspelar som har spela for Bayern München i tysk Bundesliga og for det tyske landslaget. Han vart seriemeister i Tyskland med Borussia Dortmund i 2011 og 2012 og med Bayern München i 2014. I 2013 var han òg med på å vinna VM for klubblag med Bayern.
Fylkesveg 456 i Akershus
Fylkesveg 456 i Akershus går mellom Ullensaker kyrkje og Haugsdyet i Ullensaker kommune. Vegen er 4,1 km lang.
Tidseining
Døgn
Sidan døgnet ikkje lengre er knytt til sola, blir det med ujamne mellomrom lagt inn skotsekund for å halde døgnet i takt med gongen til sola over himmelen.
Månad
Ein månad er mellom 28 og 31 døgn.
Kvartal
Eit kvartal er tre månader.
Tertial
Eit tertial er fire månader.
Sekel
Eit sekel er 100 år.
Millennium
Eit millennium er 1000 år.
Kevin Großkreutz
Kevin Großkreutz er ein tysk fotballspelar som har spela for Borussia Dortmund i tysk Bundesliga. Han har òg landskampar for det tyske landslaget. Han vart seriemeister i Tyskland med Dortmund i 2011 og 2012.
Lit de parade
Lit de parade (fransk; paradeseng, òg kalla castrum doloris; sørgjeplattform) er ei nemning for det å sette liket av en død person slik at folk kan få høve til å sjå liket og vise vedkommande den siste æra. Skikken vert særleg nytta for kjende personar, gjerne kongelege.
Bakgrunnsstoff
Lit de parade Lit de parade Aufbahrung Lying in state
Kristian Ruth
Kristian Ruth er ein norsk seglar som representerer Asker Seilforening.
Under sommar-OL 2008 i Beijing deltok Kristian Ruth for Noreg i Laser-klassen og enda på ein tiandeplass. Han tevla igjen under sommar-OL 2012 i London, der han enda som nummer 16.
Quartz Hills
Quartz Hills er ei bogeforma gruppe hovudsakleg isfrie åsar og toppar som ligg like sør for Coloradobreen langs vestsida av Reedybreen. Dei vart kartlagde av US Geological Survey (USGS) frå landmålingar og flyfoto tekne av U.S. Navy, 1960-64. Namnet vart foreslått av John H. Mercer, ein geolog i US Antarctic Research Program (USARP) i desse åsane i 1964-65, fordi det var avsett mykje rosekvarts i desse åsane.
Al-Udeid flystasjon
Al-Udeid flystasjon er ein flystasjon i Qatar der mellom anna amerikanske styrkar er stasjonerte. USA har kring 10 000 personell utstasjonerte på flystasjonen, som er den største landet har i regionen.
Wyatt Hill
Wyatt Hill er ein liten, isdekt ås med ei høgd opp mot kring 500 m på vestsida av Hamilton forlandsbre på Bear Peninsula på Walgreen Coast i Marie Byrd Land. Han vart kartlagd av US Geological Survey (USGS) frå flyfotografi teken av U.S. Navy i 1966. Han vart namngjeve av Advisory Committee on Antarctic Names (US-ACAN) etter Joseph T. Wyatt, elektroingeniør for Lockheed-Georgia Company, eit medlem av flyvedlikehaldslaget ved Dome Charlie i 1975-76 og 1976–77, som reparerte og berga tre LC-130 Hercules-fly som vart øydelagde der i løpet av januar og november 1975.
Aucanquilcha
Aucanquilcha er ein vel 6 000 moh. høg stratovulkan i Antofagasta-regionen i det nordlege Chile, vest for grensa til Bolivia. Han består av fleire overlappande kjegler langs ein lang rygg. Vulkanen har svak episodisk fumarole-aktivitet og store svovelavsetningar i toppområdet. Under istidene i Pleistocen var vulkanen dekt av ei over 45 km² stor iskappe som nådde ned til 4 600 meter over havet og laga store morenar. Det siste utbrotet til vulkanen skjedde for om lag 170 000 år sidan.
Fram til 1990-talet var ei svovelgruve i drift nær toppen av Aucanquilcha. Ho var då verdas høgstliggjande gruve, knytt til det som kanskje var verdas høgstliggjande køyrbare veg. Vegen er ikkje farbar for køyretøy i 2012. Ei arbeidarbrakke på ca 5 500 meters høgde var den høgste, permanente busetnaden. Gruvedrifta på vulkanen starta i 1913, og svovelen vart den fyrste tida frakta bort ved hjelp av lamaer. Ei 22 km lang taubane som kunne frakte svovelen ned i bøtter vart fullført i 1935. Etterkvart vart denne erstatta av ein veg som slyngjer seg mot toppen gjennom fleire hårnålssvingar, og var i stand til å bere 20-tonns dumperar.
Rolf Nordhagen
Rolf Nordhagen kan visa til:
Triplett-tilstand
Triplett-tilstand er for eit atom eller molekyl karakterisert ved at to elektron har parallelle spinn. Til saman gjev dette dei to elektrona eit totalt kvantemekanisk spinn som er lik 1. Elektrona har tre mogelege innstillingshøve (+1,0 eller -1).
Konkret poesi
Konkret poesi (av latin concretum, ‘det samanvaksne’, ‘det sansbare’) eller konkretisme er ei retning innan lyrikken der det typografiske arrangementet er like viktig for heilskapsopplevinga av diktet som dei lydlege effektane og tydingsinnhaldet i orda.
Termen vart lansert på 1950-talet. I Brasil danna det seg ei gruppe av poetar som i 1958 publiserte eit manifest for ein konkret poesi, med Augusto de Campos som ein av forgrunnsfigurane. Hovudbodskapen i manifestet er å gjera orda til ein del av eit visuelt verk, og dermed gje dei eit eigenliv som frigjer dei frå det å berre vera meiningsberarar.
Sjølv om termen er ny, er ideen om å bruka typografi for å gje eit dikt eit ekstra tilskot av meining gammal. Mest kjent er den franske poeten Guillaume Apollinaire si Calligrammes frå tidleg på 1900-talet, som fekk følgja av fleire andre dadaistar. Seinare har diktarar som E.E. Cummings og Ezra Pound eksperimentert med typografien. Velkjent er òg musa si forteljing («tale») i Alice i eventyrland, som er forma som ein hale («tail»).
Ei anna form for konkretisme er den som legg avgjerande veikt på den auditive (lydlege) sida til eit dikt. Dette er dikt som primært må høyrast. Ein pioner innanfor denne forma for poesi var den tyske dadaisten Kurt Schwitters, som framførte nonsensdikta sine med ekstrem stemmebruk, og som også eksperimenterte med nye opptaksteknikkar.
Jan Erik Vold er den som fyrst og fremst har innført konkret poesi i norsk litteratur. Debutsamlinga hans mellom speil og speil inneheld mange døme på figurdikt.
Càrn Mairg
Càrn Mairg er eit fjell i Skottland 18 km vest for Aberfeldy i Perth and Kinross. Det ligg på nordsida av Glen Lyon i ei gruppe av fire munro-fjell kalla Càrn Mairg-gruppa. Càrn Mairg har ei høgd på 1041 meter over havet og er den høgaste i gruppa.
MS «Capella» (1945)
M/S Capella (kallesignal LKZI) var eit motorskip bygt i 1943 som passasjer- og lasteskip for Det Bergenske Dampskibsselskab (BDS).
Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen. Capella er ei stjerne i stjernebiletet Kusken. Skipet var systerskip til MS Sirius (1941), MS Pallas (1941) og MS Deneb (1942).
Historie
Skipet vart bygt ved Bergen Mekaniske Verksted i Bergen og vart sjøsett 3. mars 1943. Då det vart klart at den tyske marinen hadde planar om å konfiskere skipet, kom den administrerande direktøren Reidar Kaarbø og skipseigarane saman i fleire løynde møte for å utsetje fullføringa. Løysinga deira var å late som at ein særs viktig del, nemleg styremaskinen, hadde gått tapt og at ein ikkje kunne finne ein ny ein. Derfor vart skipet, i lag med andre BDS-skip vart det ført til Mostraumen i Osterfjorden i juli 1944. Den manglande delen dukka «mirakuløst» opp att då krigen var over, og «Capella» var eit av dei første nye skipa som vart levert i Noreg etter krigen.
Shin i Syria
Shin (arabisk شين, Shîn) er ein by nordvest i Syria administrativt ein del av Homs guvernement, vest for Homs. Av stader i nærleiken finn ein Rabah i nord, al-Mahfurah i nordaust, Tarin i aust, Suwayri i søraust, Hadidah i sør, al-Mazinah og al-Huwash i sørvest og Muqlus i nordvest.
Tormod Hallstein Høgåsen
Tormod Hallstein Høgåsen er ein norsk fysikar. Høgåsen har arbeidd mykje med teorien for strukturen til elementærpartiklane og kreftene som verkar mellom dei. Han har òg drive eksperimentelle undersøkingar med mössbauereffekt og sonoluminescens.
Han tok dr.techn. i 1964. Han var forskar ved mellom anna Universitetet i Paris, ved CERN og ved State University of New York. Han vart dosent ved Universitetet i Oslo i 1969, og professor der i 1984.
Shin i Syria
I følgje Syrisk statistisk sentralbyrå (CBS), hadde Shin eit folketal på 13 020 i 2004. Han er det administrative senteret i Shin nahiyah («underdistrikt») som består av 22 stader med eit samla folketal på 27 951 i 2004. Innbyggjarar i byen er hovudsakleg alawittar.
Focus II
Focus II (meir kjend under den internasjonale tittelen Moving Waves) er det andre studioalbumet av det nederlandske progrockbandet Focus, utgjeve i oktober 1971 på Imperial Records. Etter at Martin Dresden og Hans Cleuver slutta i bandet i 1970, henta bandet inn Cyril Havermans på bass og Pierre van der Linden på trommer og byrja å arbeide på nye songar. Albumet inneheld «Hocus Pocus», den mest populære singelen til bandet, og «Eruption», eit 23 minuttar langt spor basert på operaen Euridice av Jacopo Peri.
Fylkesveg 457 i Akershus
Fylkesveg 457 i Akershus går mellom Gystad og Lauten i Ullensaker kommune. Vegen er 7,3 km lang.
MS «Capella» (1945)
Historie
Først 27. juni 1945 kunne Capella bli overlevert til BDS som ferdig skip, då det utførte den første prøveturen sin på Byfjorden. Skipet gjekk så inn i kystfarten mellom Oslo og Kirkenes. Utpå hausten 1946 frakta «Capella» isbjørnar frå Arktis som skulle vidare til dyrehagar på kontinentet via Tromsø og Bergen. Reporteren i Bergens Tidene var ikkje nøgd med denne handsaminga av isbjørnane og skreiv: «''Kan det ikke settes stopper for dette dyreplageri å sende dyrene fra ismarkene i trange kasser, for så resten av sitt liv å tortureres i forhold helt motsatt hva dyrenes natur er innstillet for? Dette bare for å skaffe noen tromsøværinger mer penger enn de oppnår for skinnet alene? Ca. 30 isbjørner har i år passert Bergen på denne for dyrene så tunge vei''.»
Focus II
Focus II fekk stort sett positiv omtale då det kom ut. Det er eit av dei bestseljande albuma til bandet og nådde andreplassen på UK Albums Chart og åttandeplassen på den amerikanske Billboard 200. «Hocus Pocus» kom ut som singel i 1971, men gjekk ikkje inn på lista før 1973 då han klatra til niandeplassen i USA og 20. plassen i Storbritannia. Albumet har seld til gullplate i USA.
Jannicke Stålstrøm
Jannicke Stålstrøm er ein norsk brettseglar som representerer Horten Seilforening.
Ho debuterte som OL-deltakar under sommar-OL 2004 i Athen. Her enda ho på ein 11. plass i brettsegling, noko som er hennar beste resultat i OL-samanheng så langt. Under sommar-OL 2008 i Beijing vart ho nr. 14, og i sommar-OL 2012 i London, nummer 19.
Focus II
Utgjeving
Focus II kom ut i oktober 1971 til hovudsakleg positive meldingar. Det nådde andreplassen på den britiske albumlista, åttandeplassen på den amerikanske Billboard 200, og niandeplassen på Nederlandsk Topp 40.
Singelen «Hocus Pocus» nådde niandeplassen på Billboard Hot 100.
Focus II vart plassert på 24. plass på lista til magasinet Q og Mojo kalla «40 Cosmic Rock Albums».
MS «Capella» (1945)
Historie
16. januar 1947 vart «Capella» utsett for storm og uvêr då det skulle passere Stad. Ein del av dekkslasta, som bestod av tomme jernfat, gjekk på sjøen, så skipet returnerte til Måløy og venta der til dagen etter, då vêret var betre.
I tillegg til kystfarten gjorde «Capella» stundom ekstraturar til andre hamner eller var avløysar i andre ruter. Første gongen var i februar 1947 då skipet gjekk ein ekstratur til Newcastle med sild og fisk. I februar 1952 gjekk skipet ein tur til Hamburg med sildemjøl. I september 1956 gjekk det som avløysar for MS Draco (1948) i Rotterdam-linja og i februar og mars 1957 var det minst ein tur til Antwerpen. Ein ekstratur til Hamburg vart utført i januar 1958.
Laurdag morgon 28. februar 1959 gjekk «Capella» ved innløpet til Fredrikstad. Lasta vart lossa over på andre skip og «Capella» vart ført til verkstad i Sarpsborg. 25. mars fortsette skipet i ruta frå Oslo.
Forlis
Natt til 1. november 1962 grunnstøytte «Capella» ved Kløvningsbåen sør for Hvasser nær Tjøme på reise frå Kirkenes til Oslo. Kapteinen gjekk og la seg 00:55 og hadde gjeve førstestyrmannen melding om å vekke rutelosen som følgde skipet i god tid før Færder. Både kapteinen og losen sov derimot då grunnstøytinga skjedde. Overstyrmannen som overtok vakta etter førstestyrmannen nokre få timar, venta å sjå Laksskjærlykta, men då han ikkje såg denne la han om kursen kring kl. 0430. Fem minuttar seinare gjekk «Capella» på Kløvningsbåen for full fart, vel 12 knop. I sjøforklaringa vart overstyrmannen spurt om kvifor han ikkje hadde vekkt losen, men svarte at han hadde tenkt å gjere det omtrent då grunnstøytinga skjedde. Skipet mista den eine livbåten, men heile mannskapet på 23 vart trygt berga. Skipet låg stygt til og hogg mot land. Klokka 05:15 var vatnet stige opp til banjerdekket og mannskapet forlet då skipet. Skipet måtte tettast før det kunne trekkast av grunnen. Skipet kvilte på midtskipet og låg utsett til i tung dønning med storhavet rett på. Ein var nøydde til å vente på at sjøen roa seg før ein kunne gjere nokre som helst forsøk på tetting og bergingsforsøk. Bergingsbåten «Traust» låg ved «Capella» dei nærmaste dagane for å vere klar om sjansen skulle by seg. «Capella» låg med 25 graders slagsside og vatn omtrent langs heile lengda til skipet. 5. november byrja lossing av lasta som kunne bergast. Dekkslasta bestod av hudar som vart teken i land, og det vart berga nokre parti med fiskefiletar. Men hovudlasta som bestod av grafikk var det verre med. I alt hadde «Capella» 60 tonn last. Det vart gjort ein del tettingsarbeid i førebuinga til å trekke skipet av grunna, men arbeidet var vanskeleg. Etter kvart forsvann håpet om å få berge skipet. Lekkasjen i maskinrommet var for stor til at det let seg lense med pumpene på bergingsbåten og dykkarane kom ikkje til for å få tetta lekkasjen. I tillegg var det komen brist i midtskipet og store delar av botnen var slått sundt, der toppen av skjeret stakk opp gjennom botnen, slik at skipet måtte løftast over toppen for å få skipet av. Natt til torsdag 16. november glei «Capella» av grunna og forsvann under havoverflata på kring 20 meters djupne. Skipet var forsikra for totalforlis for tre millionar kroner. Fem dagar seinare gjekk dykkarar ned til vraket. Forskipet var vridd og brekt føre kommandobrua, og låg på nokre meters djupne. Akterskipet låg djupare og var kløyvd på langs og botnen var oppriven. Dermed kunne ikkje skipe bergast lenger og det vart rekna som totalt vrak.
Skipet
Tonnasjen til skipet var ved levering 938 brt, 475 nrt og lasteevna var 1260 dødvekttonn. Hovudmaskinen var ein 6-sylindra 2-takts dieselmotor, levert av Sulzer A/G i Winterthur i Tyskland.
Oppgjeven yting var 1100 bHk (bremsande hestekrefter) og 292 nominelle hestekrefter som gav ein toppfart på 12,5 knop. Skipet hadde plass til 12 passasjerar.
Sadad i Syria
Sadad (arabisk صدد, Șadad) er ein by i Syria, 60 km sør for Homs, and 101 km nordaust for Damaskus.
Historie
Sadad er ein særs gammal landsby og er truleg den same som er nemnt i Gamletestamentet (Fjerde mosebok, 34,8; Esekiels bok, 47,15) som Sedad, den nordaustlege grensa til det bibelske Kanaan, landet som var lovd til isralittane.
Det arabiske og osmanske styret
Byen var isolert ved utkanten av ørkenen og vart verande hovudsakleg syrisk-ortodoks, sjølv etter den muslimske erobringa av Syria på 600-talet. Arameisk vert framleis talt der. Sadad har vore eit viktig bispedøme i tidlegare tider. Det var eit nært band mellom Sadad og klosteret St. Moses abyssinaren; i følgje Istifan al-Duwayhi kom somme av munkane ved klosteret frå Sadad.
I ein rapport frå 1881, skildra ein fransk militærattaché utryggleiken i Sadad, der innbyggjarane stadig vart angripne av beduinar. Trass i skattane dei betalte til stammene som hadde leirar i området, stod dei alltid i fare for å bli herja. Innbyggjarane hadde derfor laga soltørka barrikadar kring landsbyen og dei kringliggande hagane, som hindra folk til hest å kome inn utan å gå av hesten, noko ein beduin sjeldan gjorde i fiendtleg territorium.
Den syriske borgarkrigen
Den 21. oktober 2013 vart byen visstnok innteken av islamistiske militante frå al-Nusra Front, som sette opp høgtalarar på hovudplassen og bad innbyggjarane om å dra heim. Minst ni menneske vart drepne, då den syriske hæren sende inn styrkar den 22. oktober for å ta attende byen. Dei lokale var usikre på årsaka bak åtaket, men medisinane på sjukehuset i byen kan ha vore ei årsak, i tillegg til eit militært depot i nærleiken.
Den 28. oktober hadde Den syriske arabiske armeen teke attende kontrollen over Sadad. Vitjande kyrkjeleiarar og landsbybuarar som vende heim att fann to massgraver med assyrisk sivile, inkludert kvinner og barn, med i alt 30 lik. Det var mistenkt at dei var massakrerte av islamistiske opprørarar. 45 kristne vart drepne under okkupasjonen til opprørarane og fleire kyrkjer vart plyndra.
Demografi
Landsbyen er i dag busett av kring 3 000 innbyggjarar, hovudsakleg kristne.
Matthias Ginter
Matthias Ginter er ein tysk fotballspelar som har spela for tyske klubbane Freiburg, Borussia Dortmund og Borussia Mönchengladbach i tysk Bundesliga. Han har òg landskampar for det tyske landslaget.
Sadad i Syria
Hovudattraksjonar
Landsbyen er kjend for dei mange kyrkjene sine, særleg kyrkja Mar Sarkis og St. Theodor-kyrkja, som begge har utførlege freskar, noko som er uvanleg på veggane i syriske kyrkjer.
Hisyah
Hisyah (arabisk حسياء, òg skrive Hasya, Hasiyah, Hesa eller Hessia) er ein by sentralt i Syria i Homs guvernement, kring 35 kilometer sør for Homs. Han ligg ved Motorveg 5 mellom Homs og Damaskus, og av stader i nærleiken finn ein al-Qusayr og Rableh i nordvest, Shamsin og Jandar i nord, Dardaghan i nordaust, Sadad i søraust og Bureij i sør. I følgje Statistisk sentralbyrå i Syria (CBS), hadde Hisyah eit folketal på 5 425 i 2004. Innbyggjarane er hovudsakleg sunnimuslimar og katolikkar.
Den osmanske tida
Under Det osmanske riket i Syria, særleg på 1700-talet, vart Hisyah ein festningsby med garnison leia av ein agha. Garnisonen tente som den dominerande militære fraksjonen i Homs-distriktet og kommandørane tente ofte som guvernørar i distriktet. Byen låg langs det som vart kalla «Sultanvegen» som etter kvart førte til Istanbul, setet til sultanatet. Den isolerte plasseringa til Hisyah ved utkanten av Den syriske ørkenen gjorde han særs sårbar for beduinåtak, men han tente òg som ein stad der styresmaktene kune forhandle med beduinstammer og der militære felttog mot beduinane vart starta. Hisyah vart òg nytta til å kontrollere handelen med kveite og bygg, og korn vart samla og lagra i mølleri her.
Området var prega av mange fråflytta landsbyar og Hisyah sjølv vart skildra som «ein ynkeleg stad» av Pocock som reiste i regionen i 1730-åra. Pocock nemnte òg at byen hadde eit guvernørhus, ein moské, ein khan («karavansarai») med tre hus i murane kring denne og nokre få andre hus bygd rundt han. I følgje den osmanske historieeksperten Dick Douwes var innbyggjarane truleg familiane til guvernærane i byen og janitsjarane som bemanna festninga. I lag med den allierte garnisonen i Ma'arat al-Numan, spelte Hisyah ei viktig rolle i å halde fred i regionen mellom Damaskus og Aleppo. Ma'arra støtta Hisyah i kampane mot Mawali-stammene nord i Syria. I 1717 støtta kavaleriet frå Hisyah byen Hama under eit beduinåtak. Den arabiske Isma'il Agha al-Azm var sjef for garnisonen på den tida og tente òg som guvernør i Hama og Homs.
Midt på 1800-talet skreiv turisten Josias Leslie Porter at Hisyah hadde bymurar og ein khan. Ein agha og 150 nominelle kavaleristar vart stasjonerte der for å verne regionen mot beduinar, hovudsakleg beduinar som høyrte til Anizzah-folket. Nokre år tidlegare vart den aghaen og 18 av soldatane hans drepne i eit bakhaldsåtak av den lokale Walid Ali-stamma. Landsbyen var hovudsakleg busett av kristne.
Moderne tid
Suweidan-familien dominerte Hisyah under det franske mandatet.
Kjelder
''
Julian Draxler
Julian Draxler er ein tysk fotballspelar som har spela for dei tyske laga Schalke 04 og Wolfsburg, den franske klubben Paris Saint-Germain FC og for det tyske landslaget. Han vart cupmeister i Tyskland med Schalke i 2011.
Torbjørn Sikkeland
Torbjørn Sikkeland var ein norsk fysikar.
Han tok dr.philos. i 1966 og var forskar ved Institutt for Atomenergi (Institutt for energiteknikk) frå 1952 til 1956, og ved University of California, Berkeley frå 1957 til 1969. Han vart professor i eksperimentalfysikk ved NTH i 1969 og hadde stillinga fram til 1993. Han arbeidde mykje med kjernefysikk, strålingsbiofysikk og nærskylde fagområde. Sikkeland var medoppdagar av dei transurane grunnstoffa nobelium og lawrencium.
Fylkesveg 459 i Akershus
Fylkesveg 459 i Akershus (Ringvegen) går mellom Gjestad og Jessheim stasjon i Ullensaker kommune. Vegen er 1,6 km lang.
Càrn Mòr Dearg
Càrn Mòr Dearg er det åttande høgaste fjellet i Skottland. Det ligg vest i Skottland, nær byen Fort William, i Lochaber i Highland. Det ligg like nordvest for det meir kjende Ben Nevis. Fjellet har ei høgd på 1223 meter over havet.
Thorleif Homme
Thorleif Homme var ein norsk prest, teolog og målmann.
Homme var son av ein husmann. Etter konfirmasjonen arbeidde han mellom anna som sauegjetar og gardsgut, og frå 1871 til 1873 gjekk han på Kviteseid seminar. Ved eksamen fekk han merknaden: «Berettiget til fortrinlige forhåbninger». Våren etter greidd eksamen reiste han til Sambandsstatane og vart innrullert ved Luther College i Decorah same hausten. Han vart verande der fram til 1878, då han tok eksamen. Same året tok han til ved presteskulen åt Den Norske Synode. Etter tri år der fekk han vitnemål på at han kunne taka imot prestekall.
I åra etterpå arbeidde han som huslærar hjå norske prestar i Sambandsstatane, var lærar på ein amerikansk ungdomsskule i eitt år og studerte eitt år ved University of Wisconsin–Madison. Sumaren 1887 vende han attende til Noreg for å studera ved Universitetet i Oslo, og tok teologisk og praktisk eksamen i høvesvis 1890 og 1891. I åra fram til 1908 var han så styrar ved amtsskulen i Herefoss, før han i oktober 1908 flytta til Røldal, der han hadde vorte utnemnd til sokneprest.
Homme var den fyrste presten som preika på landsmål i Røldal stavkyrkje, og vart tilmed vald til fyrste formann då Røldal mållag vart skipa. Dette skapte mykje strid og usemje i bygda. Meiningsmotstandarane hans hevda at han frå preikestolen skal ha sagt at «djevelen brukte rigsmaalet for at hindre at kristendommen skulde komme inn i hjertene». Sjølv meinte Homme at det fyrst og fremst var eldre og barnlause folk i bygda som motarbeidde han og landsmålet. Homme laut tola mange åtak frå riksmålsfolk i denne tida; frå Oslo kom skuleinspektør Johan M. Platou og Alfred Eriksen for å tala til fordel for riksmålet. På hi sida fekk Homme støtte hjå ungdomar, midaldra folk og mange av lærarane i Røldal.
Zuncich Hill
Zuncich Hill er ein brei, isdekt ås i Antarktis på 1075 moh. Han ligg mellom toppen av Siemiatkowskibreen og El-Sayedbreen i Marie Byrd Land. Åsen vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Han vart namngjeven av Advisory Committee on Antarctic Names (US-ACAN) etter løytnant Joseph L. Zuncich i U.S. Navy Reserve som var navigatør på LC-130F Hercules-flyet under Operasjon Deep Freeze 1968.
Fylkesveg 458 i Akershus
Fylkesveg 458 i Akershus går mellom Borgen og Dal i Ullensaker kommune.
Trasear: Borgen – Nordkisa (12,1 km), Nordkisa – Dal (7,9 km).
Kommunar og knutepunkt
Erstatta av fylkesveg 179
Diffraktometer
Eit diffraktometer er eit måleinstrument for å analysere strukturen til eit stoff frå spreiingsmønsteret som vert skapt når ei stråle av stråling eller partiklar (som røntgenstråling eller nøytron) vekselverkar med stoffet.
Marthe Enger Eide
Marthe Enger Eide er ein norsk seglar som representerer Bærum Seilforening.
Marthe Enger Eide seglar i laser-klassen, og representerte Noreg under sommar-OL 2012 i London. Ho enda på ein 23. plass i OL-debuten sin.
Roald Tangen
Roald Tangen var ein norsk fysikar og rekna som å vere den som starta norsk kjernefysisk forsking på partikkelakseleratorar.
Etter examen artium 1931 vart han siv.ing. i sterkstraum ved NTH i 1936. Han vart ein av mange assistentar til Johan Peter Holtsmark og bygde på 30-talet ein Van de Graaff-generator/akselerator. Han fekk dr.techn. frå NTH i 1948 på ei avhandling om korleis proton vert fanga av lette atomkjernar, og var professor i eksperimentell fysikk same stad 1948-52, etterfølgd av Njål Hole. Tangen gjekk til Universitetet i Oslo i 1952 for å overta professoratet etter Lars Vegard, og fekk ta med seg akseleratoren som han heldt til 1979. Tangen oppdaga kjerneresonans inni akseleratorane som av og til laga 3 millionar volt.
Trollmann-rock
Kjenneteikn
Dei to mest populære banda i sjangeren er Harry and the Potters og Draco and the Malfoys. Sjølv om dei fleste lyttarar er fans av Harry Potter-serien, har nokre band også fått tilhengarar utanfor bøkenes fanbase. Songane er ofte skrivne utifrå synspunkt av ein spesiell karakter frå bøkene, vanlegvis karakteren som blir nemnt i bandnamnet. I motsetning til ordinære band som har nokre songar innehaldande litterære referansar blant eit breiare repertoar av musikk.
Historie
Den tidlegaste songen med Harry Potter som tema er konvensjonelt tilbake i 2000, då det Los Angeles baserte pop-punk bandet Switchblade Kittens gav ut ein «Ode to Harry» frå perspektivet til Gulla Wiltersen. Harry and the Potters er det fyrste bandet med Harry Potter-tema, og dette bandet starta ein fan-fokusert sjanger med musikk kalla trollmann-rock. Etterkvart som Harry and the Potters auka i popularitet, byrja det å dukke opp andre trollmann-rock band, til dømes Draco and the Malfoys og The Whomping Willows.
Fylkesveg 460 i Akershus
Fylkesveg 460 i Akershus går mellom Herva og Sandshagen i Ullensaker kommune. Vegen er 4,3 km lang.
Røntgenfysikk
Røntgenfysikk er den delen av fysikken som omhandlar danninga til røntgenstråling, absorpsjon, bruksområde og verknader. Det vert òg brukt i tydinga røntgenspektroskopi.
Pierre van der Linden
Pierre van der Linden er ein nederlandsk trommeslagar og låtskrivar som er mest kjend som medlem av rockebandet Focus frå 1970 til 1973. Han kom attende til bandet i 1975 og 1990, og har spelt inn og turnert med gruppa sidan 2004.
Han byrja å spele i profesjonelle band i 1960-åra og vart slik ven med gitaristen Jan Akkerman. Dei to spelte i lag i The Friendship Quartet, Johnny and the Cellar Rockers, The Hunters, Brainbox, After Tea, Tee-Set og ZZ and the Maskers. Seint i 1970 slutta Akkerman i Brainbox for å bli medlem av Focus, der van der Linden òg kom med etter eit år. Han spelte mellom anna dei små trommesoloane på hitsingelen «Hocus Pocus». Då bandet gjekk i ei meir kommersiell retning slutta han i Focus i oktober 1973 og kom så inn i gruppa Trace, leia av klaverspelaren Rick van der Linden (tremenningen) og bassisten Jaap van Eik.
I 1975 kom van der Linden ei kort stund attende til Focus. Han turnerte og spelte i studio med Jan Akkerman i 1976 og 1977. Han arbeidde òg med jazzklaverspelaren Jasper van 't Hof og med bandet Sweet'd Buster sitt «Out of the Blue» i 1980.
Birger Leirud
Birger Leirud var ein friidrettsutøvar som representerte Leirsund IL i Akershus. Han vart nummer fire i høgdehopp under EM i friidrett 1946 i Oslo. I perioden 1946-52 vart han noregsmeister i høgdehopp fire gongar.
Aktiv
Leirud kom på fjerdeplass i høgdehopptevlinga under EM 1946 på Bislett stadion, same sesongen som han vann sitt fyrste NM-gull. To år seinare vart han nummer 13 i finalen i under dei olympiske leikane i London, då landsmannen Bjørn Paulson tok sølvmedaljen i øvinga. Nettopp Paulson og Leirud kjempa drabeleg om NM-tittelen i OL-året, begge svinga seg over 1,96 m, med Paulson som vinnar.
Leirud vart norsk meister i høgdehopp både i 1949 og 1950, samt 1952. Han forbetra seg frå førre OL då han i 1952 kom på sjuandeplass under sommar-OL i Helsingfors med eit hopp på 1,90 meter.
Leirud sin personlege rekord i høgdehopp, 1,96 meter, oppnådde han fyrste gongen i september 1947 i Stockholm.
Shkodran Mustafi
Shkodran Mustafi er ein tysk fotballspelar som spelar på Arsenal FC i Premier League (2020).
I 2014 spelte han for Sampdoria i italiensk Serie A. Han har òg spelt for det tyske landslaget.
Cyril Havermans
Cyril Havermans er ein nederlandsk musikar, mest kjend som medlem i det progrockbandet Focus.
Han slutta i bandet for å satse på ein solokarriere med akustisk gitarmusikk med engelske tekstar. Han gav ut eit debutalbum i 1973 akkompagnert av dei tidlegare bandkollegaene i Focus, Jan Akkerman, Thijs van Leer og Pierre van der Linden.
Diskografi
Focus''
Roman Weidenfeller
Roman Weidenfeller er ein tysk fotballspelar som har spela for Borussia Dortmund i tysk Bundesliga. Han har òg landskampar for det tyske landslaget. Han vart seriemeister i Tyskland med Dortmund i 2011 og 2012.
Spinnspektroskopi
Spinnspektroskopi er eit samleomgrep for elektronspinnresonans- og kjernespinnresonansspektroskopi.
Kjelder
spinnspektroskopi. (28.02.2013) I Store norske leksikon. Henta frå: http://snl.no/spinnspektroskopi
NM i orientering 2009/langdistanse
Noregsmeisterskapen i orientering 2009 i langdistanse vart avvikla laurdag 1. august i Odda i Hordaland. Karane tevla i ei 24,7 kilometer lang løype, kvinnene i 16,3 km
Menn
<br style="clear:both;" />
Kvinner
<br style="clear:both;" />
Càrn nan Gobhar
Càrn nan Gobhar er eit fjell i Skottland på nordsida av Loch Mullardoch i den øvre delen av Glen Cannich. Det ligg om lag 50 km sørvest for byen Inverness.
Càrn nan Gobhar har ei høgd på 992 meter over havet og har status som Munro og Marilyn.
Konz
Konz er ein by og ein kommune 7-8 kilometer sør for Trier i Rheinland-Pfalz i Tyskland, nær grensa mot så vel Frankrike som Luxembourg. Kommunen har vel 18 000 ibuarar og dekker 44,6 km². Elva Saar renn ut i Mosel ved Konz.
Sylfest Glimsdal
Sylfest Glimsdal er ein norsk tidlegare skiskyttar frå Fagernes. Han fekk VM-gull med Noreg i lagøvinga i 1999 og VM-sølv i same øvinga i 1992, samt VM-bronse i stafett i 1989. I 1992-sesongen vart han nummer tre i verdscupen i skiskyting.
Aktiv
Under VM i skiskyting 1989 gjekk Glimsdal andreetappen det norske stafettlaget som tok bronsemedaljar, dei andre på laget var Geir Einang, Eirik Kvalfoss og Gisle Fenne.
I 1992-sesongen kom Glimsdal på tredjeplass samanlagt i verdscupen i skiskyting, etter landsmannen Jon Åge Tyldum og svenske Mikael Löfgren. Under VM same året, arrangert i Novosibirsk, fekk han sølv i lagøvinga saman med Gisle Fenne, Frode Løberg og Jon Åge Tyldum.
I sin siste sesong som aktiv på toppnivå, 1998, gjekk han saman med Ole Einar Bjørndalen, Egil Gjelland og Halvard Hanevold Noregs lag inn til VM-tittel i lagøvinga.
Fylkesveg 461 i Akershus
Fylkesveg 461 i Akershus går mellom Hauerseter og Trandumskogen i Ullensaker kommune. Vegen er 9,0 km lang.
Christoph Kramer
Christoph Kramer er ein tysk fotballspelar som i 2014 spela for Borussia Mönchengladbach i tysk Bundesliga. Han har òg landskampar for det tyske landslaget.
Røntgenkrystallografi
Røntgenkrystallografi er ein fysikalsk metode som vert nytta til å avgjere den tredimensjonelle strukturen til ein krystall, til dømes krystallisert protein og krystallstrukturen til metall.
Kort fortalt går metoden ut på å sende ein røntgenstråle slik at ho treffer ein krystall og vert spreidd i mange retningar før dei til slutt treffer ei detektorplate. Denne spreiinga vert kalla røntgendiffraksjon eller røntgenstrålediffraksjon Denne vert så lesen av, og ein finn då vinklane og intensiteten på strålane. Ut frå dette kan ein lage eit tredimensjonalt bilete av tettleiken på elektrona i krystallen. Dette biletet nyttar ein til å avgjere den gjennomsnittlege posisjonen til atoma i krystallen, dei kjemiske bindingane mellom atoma og annan informasjon.
Røntgenkrystallografi er i dag den einaste metoden som helt autonomt kan nyttast for å bestemme 3d-strukturen for protein, sjølv om NMR-analysar kan komplettere studiet.
Sebastian Wang-Hansen
Sebastian Wang-Hansen representerte Noreg under sommar-OL 2012 i London. Her enda han på 24. plass i brettsegling for menn.
Steingrim Skavlem
Han var dosent frå 1954 til 1962 og professor frå 1962 til 1985 i teoretisk fysikk ved Universitetet i Bergen. Skavlem er kjent for teoretiske arbeid innan akustikk, kjernefysikk og elementærpartikkelfysikk.
Rolf Nordhagen (1927-2013)
Rolf Nordhagen var ein norsk fysikar kjend for arbeidet sitt innan informatikk og utviklinga av internett.
Nordhagen var var fødd i Bergen som son av botanikaren Rolf Nordhagen (1894-1979). Han tok Ph.D. i Liverpool i 1958.
Frå 1970 til 1974 var han dosent i kjernefysikk ved Universitetet i Oslo. Han fortsette same stad som EDB-sjef frå 1974 til 1986 og professor i informatikk frå 1986.
Nordhagen var tidleg ute med å ta i bruk elektroniske datamaskinar for innsamling og analyse av data frå kjernefysiske eksperiment. Med dette la han grunnlag for eit datateknisk målelaboratorium ved Fysisk institutt ved Universitetet i Oslo. Seinare arbeidde han med generelle problem innan datateknologi.
I 2014 blei Nordhagen innlemma i Internet Hall of Fame for arbeidet sitt knytt til utviklinga av internett.
Røntgenmikroskop
Røntgenmikroskop er eit mikroskop der ein nyttar røntgenstrålar i staden for vanleg ljos. Slike mikroskop vert dels nytta for å undersøkja stoff som slepp gjennom røntgenstråling, men ikkje ljos, dels fordi den kortare bølgjelengda til røntgenstrålinga gjev betre oppløysing. Då brytingsindeksen for røntgenstråling i dei fleste stoffa er særs nær 1, kan ein ikkje nytte linser. Forstørringa oppnår ein anten ved direkte projeksjon frå ei nær punktforma kjelde, eller ved refleksjon frå krumme speglande flater.
Catherington Down
Catherington Down naturreservat er ein ås eller graskledde bakkar i Hampshire i England. Åsane har ei forholdsvis bratt austsida og vert forvalta av Hampshire County Council og Hampshire and Isle of Wight Wildlife Trust.
Området er eit populært turområde.